คืออะไรตัองทำยังไงคับ
สวัสดีค่ะ เยื่อขาวๆ ที่ลอกออกจากปาก ก็คือส่วนของเยื่อบุริมฝีปากที่หลุดลอกออกมา โดยเกิดจากการที่ปากแห้ง ซึ่งสาเหตุได้แก่- อากาศที่แห้ง มีลมพัดแรง ทำให้ริมฝีปากขาดความชุ่มชื้น- การดื่มน้ำน้อย ร่างกายขาดน้ำ- การเลียริมฝีปากบ่อยๆนอกจากนี้ ก็อาจเกิดจาก- การระคายเคืองจากสารเคมีต่าง ๆเช่น จาก ลิปสติก ยาสีฟัน น้ำยาบ้วนปาก เป็นต้น- ภูมิแพ้ผิวหนัง- แพ้อาหารที่ทาน- ผลข้างเคียงจากการใช้ยาบางชนิด เช่น ยารักษาโรคซึมเศร้า ยารักษาความดันโลหิตสูง ยาแก้แพ้ ยาลดน้ำมูก เป็นต้น รวมถึงผลข้างเคียงจากการได้รับยาเคมีบำบัดและฉายรังสีรักษา- การสูบบุหรี่ในเบื้องต้น ควรพยายามดื่มน้ำมากๆ หลีกเลี่ยงการอยู่ในที่ที่มีลมแรง ไม่เลียหรือเม้มริมฝีปาก หลังจากทานอาหารเสร็จควรบ้วนปากรวมถึงริมฝีปากด้วย หลีกเลี่ยงการใช้ยาสีฟันและน้ำยาบ้วนปากที่รุนแรง งดการสูบบุหรี่ และไม่ควรดึงลอกเอาเนื้อเยื่อออก เพราะอาจเสี่ยงต่อการติดเชื้อได้ แต่อาจใช้น้ำอุ่นผสมกับเกลือเล็กน้อย ใช้สำลีชุบให้เปียกพอหมาด ๆ แล้วเช็ดเบาๆ หลายครั้งๆ ก็จะช่วยทำให้ขุยหรือเนื้อต่างๆ หลุดลอกออกมาได้ หากอาการไม่ดีขึ้น ก็ควรไปพบแพทย์เพื่อตรวจรักษาค่ะ